Μιλτιάδης Γκούσκος

Ο Μιλτιάδης Γκούσκος (Ζάκυνθος, 1877 - Ινδία, 9 Ιουλίου 1903) ήταν Έλληνας αθλητής του στίβου, πανελληνιονίκης και δεύτερος ολυμπιονίκης το 1896 στη σφαιροβολία.

Βιογραφία
Ο Μιλτιάδης Γκούσκος ήταν γόνος της παλιάς οικογένειας των Γκούσκων από το χωριό Καταστάρι, η οποία, σύμφωνα με το Χρονικό του  Γεωργιλά, είχε μετοικήσει στη Ζάκυνθο στα τέλη του 15ου αι. από την Αρκαδία. Ήταν γιoς του Μιχαήλ Γκούσκου και αδελφός του δικηγόρου και πολιτευτή Θεόδωρου Γκούσκου,Βλ. το «Δελτίο τύπου» του Ναυτικού Μιλάνειου Μουσείου, με αφορμή τις εκδηλώσεις για την αφή της Ολυμπιακής Φλόγας στη Ζάκυνθο, στο:  ο οποίος είχε πρωτοεκλεγεί βουλευτής Ζακύνθου στις εκλογές της 31ης Μαΐου/13ης Ιουνίου 1915 με το Κόμμα των Φιλελευθέρων του Ελ. Βενιζέλου.

Ο Γκούσκος, που ήταν και έφεδρος αξιωματικός του πυροβολικού, ήταν αθλητής του Πανελληνίου. (αναφέρεται ως «Γκούσκος»). Είχε συμμετάσχει αρχικά στα Τήνια το 1895, κερδίζοντας δύο χρυσά μετάλλια, σε σφαιροβολία και δισκοβολία, ενώ είχε λάβει μέρος και στην ελληνορωμαϊκή πάλη, όπου μοιράστηκε την τρίτη θέση με τον αθλητή του Εθνικού Ιωάννη Γιαννούλη.Χρυσάφης (1930), σελ. 252-253 (αναφέρεται ως «Γούσκος»).  Το 1896 στους προκριματικούς για τους Ολυμπιακούς αγώνες (9-11 Μαρτίου), οι οποίοι θεωρούνται και το πρώτο πανελλήνιο πρωτάθλημα στίβου, κατέκτησε την πρώτη θέση στη σφαιροβολία.Χρυσάφης (1930), σελ. 300 (αναφέρεται ως «Γκούσκος»). Την ίδια χρονιά πήρε μέρος και στους «Παναχαΐκούς Αγώνες» στην Πάτρα, όπου ήταν πρώτος στη σφαιροβολία με επίδοση 10,73μ. και δεύτερος στη δισκοβολία με ρίψη 28,40μ.Βλ. 

Στους Α' Ολυμπιακούς Αγώνες του 1896 στην Αθήνα ήταν αργυρός ολυμπιονίκης στη σφαιροβολία. Το αγώνισμα διεξήχθη στο Παναθηναϊκό στάδιο τη δεύτερη μέρα των αγώνων και πήραν μέρος επτά αθλητές, δυο εκ των οποίων ήταν Έλληνες. Ο Γκούσκος με επίδοση 11,09μ. ήλθε δεύτερος, πίσω από τον Αμερικάνο Γκάρετ (Garret) που είχε επιτύχει βολή 11,22μ. 

Απεβίωσε το 1903 στην Ινδία, όπου εργαζόταν στις επιχειρήσεις του οίκου Ράλλη.Βλ. Αθλητική Ηχώ, φ. 16ης Φεβρουαρίου 1950, σελ. 2.

Σημειώσεις

Παραπομπές


 Βιβλιογραφία 
  Αναστατική έκδ. Ζάκυνθος: Μουσείο Σολωμού και Επιφανών Ζακυνθίων & Εκδόσεις Τρίμορφο, 2012. ISBN 978-960-6730-25-2.


Κατηγορία:Έλληνες αθλητές της σφαιροβολίας
Κατηγορία:Αθλητές στίβου Πανελληνίου
Κατηγορία:Έλληνες αξιωματικοί του πυροβολικού
Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου